Københavns Adresseavis, 1832-08-24
For en ordentlig og tarvelig Pige, (helst en Bondepige) som forstaaer Madlavning, Vadsk og Reengjøren, og hvad der udfordres af en Enepige, er en særdeles god Condition ledig til 1ste November; men uden at kunne Ovenanførte, samt skaffe Beviser om Duelighed og god Opførsel fra de Steder, hvor hun har tjent, nytter det ikke at mælde sig. Anviisningen gives fra Østergade Nr. 18, 2den Sal.